**Divendres 15 de gener del 2021**

Hola famílies!

A partir d’ara els divendres sempre baixarem d’hora al jardí i en el cas que fes molt fred pujaríem abans, com ja sabeu els companys/es de cargols han començat psicomotricitat i fan el ritual de benvinguda a l’espai de la peixera i el que no volem, és provocar aglomeracions de gent i molts encreuaments d’infants dels diferents espais.

Quan hem baixat al jardí hem descobert que teníem les dues parts per nosaltres sols, així que hem decidit en un tros córrer amb motos i cotxes i a l’altre poder gaudir d’espais més tranquils com el sorral o el vaixell pirata.

Avui quan havien arribat quasi bé tots els companys/es i havíem donat la benvinguda de nou al Teo i a l’Helena Ruiz després de totes les festes de Nadal, ens hem posat a plantar flors aromàtiques, ja sabeu que nosaltres sempre cuidem del jardí i intentem transmetre-ho també als infants. A partir d’ara podrem olorar la farigola i el romaní que hem plantat i veurem créixer.

